Uchaguzi Marekani 2020: Je hatma ya uchaguzi Marekani kuafikiwa mahakamani?\nHivyo ni nini kinachoweza kutokea?

 

Kampeni ya Trump imedai, bila kutoa ushahisi kwamba kumekuwa na udanganyifu katika zoezi hilo na kuamuru zoezi la kuhesabu kura lisimame kwenye majimbo ya Pennsylvania, Wisconsin, Georgia na Michigan.

 

Tunazungumza na wataalamu wa sheria kujua hii ina maanisha nini- na nini kitakachofuata.

Tunaweza kuwa na matokeo wakati huu?

 Ndio na hapana. 

Kwa kawaida, data zinapoonesha mgombea anaongoza kwa kura ambazo hawezi kuzidiwa, mgombea huyo hutangazwa mshindi. 

Hatua hii hufanyika saa za mapema asubuhi baada ya siku ya kupiga kura.

 

Haya si matokeo rasmi, matokeo rasmi- ni makadirio, na matokeo rasmi mara nyingi huchukua siku kadhaa kuhesabu.

 

Lakini mwaka huu kura nyingi za posta zinamaanisha kuwa kuhesabu kura kunachukua muda mrefu, hasa katika maeneo yenye upinzani mkali, hawajaruhusiwa kuhesabu kabla ya siku ya uchaguzi.

Kulikuwa na vikwazo kabla ya kura

 

Kabla ya uchaguzi wa Jumanne kulikuwa na kesi 300 katika majimbo 44 kuhusu kura za posta na uchaguzi wa mapema mwaka huu.

 

 Malalamiko yalijikita katika masuala kama muda wa mwisho wa kutuma na kupokea kura, sahihi za mashahidi  zilizohitajika na bahasha zilizotumika kutuma kura hizo.

 

Majimbo yanayoongozwa na Republican yalisema masharti hayo yalikuwa ya lazima ili kuzuia udanganyifu wa kura.

 

Lakini Democrats walisema masharti haya ni majaribio ya kuwanyima watu kutumia haki yao ya kimsingi.

 

Ni changamoto gani zilizotolewa na Trump? 

 

Wisconsin

 

Kampeni ya Trump imesema imeomba kura zihesabiwe tena Wisconsin "kwa sababu ya dosari zilizoonekana" siku ya Jumanne.

 

Haijulikani zoezi hili la kuhesabu upya litafanyika lini, hatahivyo, kwa kuwa zoezi hili halifanyiki mpaka maafisa wa kaunti wamalize kuhesabu kura.

Shughuli nzima ya uhesabuji kura inapaswa kukamilika tarehe 17 mwezi Novemba.

 

Profesa wa Chuo cha sheria cha Columbia Richard Briffault amesema zoezi la kuhesabu kura liliwahi kurudiwa Wisconsin mwaka 2016, na kulikuwa na mabadiliko ya kura karibu 100".

 

 ''Kurudia...\n\ntl;dr:
Mgombea urais wa chama cha Democrat Joe Biden ana njia ya kuibuka mshindi kwenye uchaguzi wa Marekani lakini mpinzani wake Donald Trump anakosoa shughuli ya kuhesabu kura katika majimbo manne muhimu.